# Josep Vidalou

Josep Vidalou (Ceret, 1939) és un flautista nord-català que va ser professor de flauta als conservatoris de Grenoble i Perpinyà. El 2009, i des de fa anys, presideix el Foment de la Sardana de Ceret i la Federació Sardanista del Rosselló i el 1980 fou fundador i primer president de la Federació per la defensa de la llengua i la cultura catalanes a la Catalunya Nord.
Gran impulsor de la sardana en les terres del nord de Catalunya, el 1959 va formar part de la primera colla de sardanes ceretana. El 1977 Josep Vidalou va ser distingit amb la Medalla al Mèrit Sardanista de l'Obra del Ballet Popular, l'any que Banyuls de la Marenda era Ciutat Pubilla de la Sardana. El 2013 va ser un dels promotors de la convenció entre els municipis de Ceret i Banyoles per a perpetuar el concurs de composició de sardanes de Ceret. El 2015 va rebre el Premi Floricel Rosa d'Or.
L'any 1982 va compondre, juntament amb el mestre Martirià Font la sardana Joan. Ha escrit també la biografia Mirades sobre Manel Saderra Puigferrer 1908-2000. El compositor Claude-Henry Joubert li dedicà el 1986 la seva primera sardana, Per a tu Josep, enregistrat el 1996 per la cobla Mil·lenària i el 2009 per la de Vallespir, el 1996 i, novament, el 2009.
El seu fill Vincent o Vicenç Vidalou va ser instrumentista de tible i de tenora a la Cobla Mil·lenària, i dirigeix el Departament de Músiques Tradicionals del Conservatori de Perpinyà. Tocant la tarota prima va formar part de la formació fundacional dels Ministrils del Rosselló (Ceret 1994) i hi va romandre fins al 1998.

## Obra

* Mirades sobre Manel Saderra Puigferrer 1908-2000 - Regards sur Manuel Saderra Puigferrer 1908-2000 (en català, francès). Girona: GISC, 2005, p. 119.
* Pays de sardane (en francès). Nantes: Les Editons Almalthé, 2013, p. 334. ISBN 978-2-310-01360-4.

## Referències

* ↑ Andreu, Arnaud «"Préserver l'authenticité du concours de sardane"» (intervista) (en francès). L'indépendant, 13-07-2011.
* ↑ «Josep Vidalou». Gran Enciclopèdia Catalana. Barcelona: Grup Enciclopèdia Catalana.
* ↑ «Àrea de mitjans de comunicació i noves tecnologies (II Congrés internacional de la llengua Catalana 1986)». Annals del periodisme català, 1986, pàg. 9.
* ↑ Juvanteny, Montserrat «Cinquanta anys ballant sardanes de concur arreu de Catalunya». Diari de Girona, 07-03-2008.
* ↑ Causanillas, Laura «Hommage à la sardane en composition musicale» (en francès). L'Indépendant, 12-11-2011.
* ↑ Premi Floricel Rosa d'Or 2015, 2015. Arxivat 2016-10-06 a Wayback Machine.
* ↑ Vidalou, 2005.
* ↑ «Per a tu Josep». Confederació Sardanista de Catalunya. [Consulta: maig 2016].
* ↑ «Coblism amb Raph Dumas i la Cobla Sant Jordi a Perpinyà». El Punt Avui, 16-04-2013.
* ↑ Notes històriques dels Ministrils del Rosselló a la seva plana web
* ↑ «Le nouveau livre sur les sardanes de Joseph Vidalou» (en francès). l'Indépendant, 28-03-2013.
* ↑ Vilanou i Poncet, Sebastià «Pays de Sardane : un récit passionnant de Joseph Vidalou» (en francès). La Semaine du Roussillon, 13-11-2013. Arxivat de l'original el 2016-02-17 [Consulta: 13 maig 2016].

## Enllaços externs

* «Vidalou, Josep». Boig per la sardana. [Consulta: maig 2015].
* «Centenari Manuel Saderra Puigferrer. Magdalena Saderra, Jordi Lara, Joan Parnau, Josep Vidalou» (àudio). Vistes al mar. Catalunya Ràdio - CCMA, 15-09-2009.